cultura galega – Editorial\n25 Setembro, 2018 /en Novas /\nXosé María Álvarez Cáccamo, Luz Darriba, o Festival Internacional de Outono de Teatro-FIOT, o grupo A Roda, o Festival de Cans, Antón Santamarina, a Asociación O Sorriso de Daniel e Ramón Villares son os galardoados dos Premios da Cultura Galega 2018. Os premiados foron distinguidos nas modalidades de Letras, Artes Plásticas, Artes Escénicas, Música, Audiovisual, Lingua, Patrimonio Cultural e Proxección Exterior, respectivamente, por un xurado que estivo presidido polo conselleiro de Cultura, Educación e Ordenación Universitaria, Román Rodríguez.\nA Biblioteca e Arquivo de Galicia, na Cidade da Cultura, acolleu hoxe a reunión do xurado, do que tamén formaron parte o secretario xeral de Cultura, Anxo Lorenzo; o vicepresidente do Consello da Cultura Galega, Xosé Manuel Núñez Seixas, por delegación da súa presidenta; a tesoureira da Real Academia Galega, Marilar Aleixandre, por delegación do presidente da institución; a académica numeraria da Real Academia de Belas Artes Nosa Señora do Rosario, Asunta Rodríguez, por delegación do presidente da entidade; o reitor da Universidade da Coruña, Julio E. Abalde Alonso, e a secretaria xeral da Igualdade, Susana López Abella. Participaron tamén no xurado os profesionais da cultura Xosé Manuel Aldea Moscoso, editor e xestor cultural; a directora de cine, guionista e produtora Zaza Ceballos, a escritora María Solar Núñez e a directora do Museo de Belas Artes da Coruña, Ángeles Penas Truque. Actuou como secretaria a xefa do servizo de Xestión Administrativa da Secretaría Xeral de Cultura, Marta Bardal Sanmiguel.\nFonte: Cultura de Galicia\nhttps://baiaedicions.gal/editorial/wp-content/uploads/2018/09/Premioculturagalega2018.jpg 540 960 Baía Edicións http://baiaedicions.gal/editorial/wp-content/uploads/2017/04/logo.gif Baía Edicións2018-09-25 10:46:032018-09-25 10:46:03Premios da Cultura Galega 2018\nO Pergamino Vindel chega a Galicia\n29 Setembro, 2017 /en Novas /\nO Pergamino Vindel poderá verse por primeira vez e de forma gratuita en Galicia despois de catro décadas na Morgan Library. “É unha xoia da orixe da nosa cultura que permite visualizala no mundo como rica, importante, secular e de gran valor”, resaltou o rector da Universidade de Vigo, Salustiano Mato, ao que sumou que “detrás dela está o sentimento de todo un pobo”. Por iso, invitou a todos os galegos a acudir a coñecela e a sentirse “orgullosos” da importancia da súa cultura.\nSerá a partir do vindeiro martes 10 de outubro cando poderemos observalo no Museo do Mar, aínda que a través do cristal da vitrina. Ese será o día no que se inaugurará a exposición, coa presenza do Rei emérito, Juan Carlos I.\nCando o trovador Martín Códax compuxo estas sete cantigas, a finais do século XIII, o galaicoportugués era o idioma das élites, “co que se cantaba e facíase poesía e literatura”, tal e como resaltou onte o rector. Subliñou que foi “o pobo galego” o que conseguiu conservalo no tempo, polo que chamou aos galegos a sentir orgullo por iso.\nNa presentación do códice, acompañoulle o conselleiro de Cultura, Román Rodríguez, que incidió en que o obxectivo deste proxecto é que as cantigas, vinculadas “ás élites e os reis” na súa orixe, achéguense “á maior parte posible dos galegos” para que poidan “coñecer unha parte fundamental da nosa historia e a nosa cultura”. Conta que se persegue “trasladar a importancia deste documento” e “que sexa coñecido como unha das claves de bóveda do sentir galego”.\nEntre outras cuestións, a relevancia do documento radica en que 6 das composicións están acompañadas de pentagramas. Xunto ás de Don Dinís, rei de Portugal, son as únicas mostras atopadas da canción profana galaico-portuguesa do século XIII. “Está considerada como a clave das orixes da poesía vernácula e a música non relixiosa na península”, destaca a Morgan Library.\nPara albergar o manuscrito segundo as esixencias de conservación e seguridade que impón a Morgan Library, a súa propietaria, o Museo do Mar adaptou as súas instalacións nun proxecto de entre 180.000 e 200.000 euros, segundo especificou onte o seu director, Vicente Caramés. O conservador da institución neoyorquina que viaxou co códice, Frank Trujillo, deulle o seu visto bo. Tras confirmar que todo está correcto, regresa hoxe a Estados Unidos. Non volverán ata que se desmonte a exposición, que se clausurará o 4 de marzo.\nhttps://baiaedicions.gal/editorial/wp-content/uploads/2017/09/pergaminovindel.jpg 550 980 Baía Edicións http://baiaedicions.gal/editorial/wp-content/uploads/2017/04/logo.gif Baía Edicións2017-09-29 08:52:392017-09-29 08:52:39O Pergamino Vindel chega a Galicia\nAs Aventuras de Gale, espectáculo de monicreques de A xanela de Maxín, unha chamada en defensa da nosa lingua\n24 Agosto, 2017 /en Monicreques, Recomendamos /\nEn Baía Edicións alegrámonos moito de que A Xanela do Maxín participe no Titirideza 2017, de seguro nos fará tan felices como a estrea de As Aventuras de Gale desta primavera, un alegato a favor da nosa lingua, que defenden coa dozura que dá o amor. Sentímonos fachendosas e agradecidas de que compañías de monicreques con tanta calidade recorran a textos das nosas publicacións para melloralos e complementalos coa súa arte, como o foi neste caso a #Historia da Lingua Galega, de Pepe Carreiro.\nDeixamos aquí o enlace á súa web, onde podedes ver anaquiños da obra\nAs Aventuras de Gale\nhttps://baiaedicions.gal/editorial/wp-content/uploads/2017/08/Historia_Lingua_PCarreiro.jpg 1178 827 Baía Edicións http://baiaedicions.gal/editorial/wp-content/uploads/2017/04/logo.gif Baía Edicións2017-08-24 09:40:412017-08-24 09:47:42As Aventuras de Gale, espectáculo de monicreques de A xanela de Maxín, unha chamada en defensa da nosa lingua\nArranca a edición anual do Titirideza, con espectáculos de compañías producidas e dirixidas por mulleres\n24 Agosto, 2017 /en Novas, Recomendamos /\nEsta fin de semana, do 24 ao 27, Lalín celebra outro ano máis o Titirideza, Festival Galego da Marioneta, con espectáculos de compañías de monicreques coa característica común de seren producidos e dirixidos por compañías de mulleres: La mar de marionetas; Periferia teatro de títeres; Títeres Babaluva, A Xanela do maxín, Catro pés e Rojo telón.\nAproveitando o evento, o Museo Galego da Marioneta presenta unha pequena retrospectiva do traballo de Fernanda Cabrera Varela, fundadora de Marionetas Trécola e persoa fundamental na historia do teatro de marionetas do noso país. Deixamos un enlace ao Museo da Marioneta para aprender un pouco máis de Fernanda e do propio museo\nParabéns á organización!!!\nhttps://baiaedicions.gal/editorial/wp-content/uploads/2017/08/monicreques.jpg 733 900 Baía Edicións http://baiaedicions.gal/editorial/wp-content/uploads/2017/04/logo.gif Baía Edicións2017-08-24 09:12:222017-08-24 09:12:22Arranca a edición anual do Titirideza, con espectáculos de compañías producidas e dirixidas por mulleres\nPreparadas para reclamar o desenvolvemento da Lei do Libro\n7 Decembro, 2016 /en Novas /\nUnha delegación formada por 65 persoas pertencentes ao sector cultural galego chegan este martes a Bruxelas para visibilizar a situación da cultura galega e denunciar que, “por ignorancia ou desinterese” das diferentes institucións, a nosa cultura está sendo “agredida” ao igual que “está sendo agredida a idea dunha Europa dos pobos, xusta e solidaria”. Así llelo explicou ás representantes da Comisión Europea, que recibirán o mércores á delegación galega dentro do Parlamento Europeo, no marco dunhas xornadas de exposición e debate organizadas pola eurodeputada Lídia Senra, representante de Alternativa Galega de Esquerda en Europa (AGEe).\nAntes da programación no Parlamento Europeo, as actividades dentro desta misión a Bruxelas comezaron xa este martes pola tarde, cunha gala de benvida no Centro Galego de Bruxelas La Tentation, con diferentes presentacións e actuacións artísticas galegas. No acto proxéctase o documental Porta para o exterior, coa presenza dos seus directores, José Ramom Pichel e Sabela Fernández. Tamén haberá un recital literario con Chus Pato, Oriana Méndez, Teresa Moure, Xabier Xil, Xavier Queipo e Xabier Cordal, acompañados por Abe Rábade ao piano. Tamén actuará Uxía, xunto a Sergio Tannus, Sani Cribeiro ou Isaac Palacín, e pechará o espectáculo Ruth Balbís.\nPara o mércores serán as xornadas de debate e reivindicación sobre a cultura galega no Parlamento Europeo, que se prolongarán durante todo ese día e até o xoves ao mediodía. En diferentes mesas nas que se abordará a situación que atravesa a creación e distribución cultural galega, os dereitos da cidadanía a acceder á cultura e o dereito das e dos traballadores a vivir disto, a produción en lingua galega, a cultura de base, o patrimonio cultural, e tamén haberá tempo para intercambiar impresións con persoas de experiencias culturais doutras nacións sen Estado como son o País Vasco ou Irlanda.\nhttps://baiaedicions.gal/editorial/wp-content/uploads/2016/12/1.jpg 720 1280 patricia http://baiaedicions.gal/editorial/wp-content/uploads/2017/04/logo.gif patricia2016-12-07 14:38:592016-12-07 14:38:59Preparadas para reclamar o desenvolvemento da Lei do Libro\nManuel María e Irmandades da Fala protagonistas deste ano\n18 Xaneiro, 2016 /en Novas /\nA figura de Manuel María e as Irmandades da Fala centran a programación do Concello da Cultura Galega para este 2016. En total acollerá preto de cincuenta actividades, cun orzamento que ascende a 2.415.833 euros, 41.386 máis que en 2015. Con respecto ao homenaxeado este ano no Día das Letras Galegas, a institución celebrará o seu tradicional concerto e reeditara a obra de Manuel María Advento. No que ten que ver coas Irmandades, o CCG celebrará o seu centenario cun programa de actividades que fará unha revisión dos presupostos ideolóxicos deste movemento e que se concreta nun álbum web de persoeiros, dúas exposicións e varios seminarios de carácter internacional que atenderán á relación das Irmandades co contexto español, europeo e iberoamericano. Estas actividades desenvolveranse entre 2016 e 2018, coincidindo co centenario da creación e expansión deste movemento. A primeira cita terá lugar en outubro, baixo a coordinación de Xosé Manuel Núñez Seixas, e centrarase nas nacionalidades na Europa de entreguerras.\nA programación de actividades destaca por exhibir unha concepción da cultura ampla cunha gran variedade temática. Haberá unha nova edición de propostas xa habituais do calendario como o programa No bico, un cantar, que xunta no primeiro venres de xuño poesía e mocidade; este ano terá lugar en Cangas e versará sobre os poetas medievais galegos. Os Encontros pola Normalización Lingüística trasládanse ao mes de abril e a Comisión de Igualdade terá a súa xornada de homenaxe a unha muller destacada para a cultura galega, que este ano será Kathleen Nora March.\nAdemais, están previstas actividades sobre a Dieta atlántica e a cultura, a Publicidade en galego, a Dobraxe cinematográfica, o Teatro escolar e a Cultura, creación e dereitos de autor. A comunicación terá un protagonismo especial cun seminario sobre a cabeceira A Nosa Terra e o xornalismo en galego, outro sobre os desafíos para a cultura en rede e outro sobre os retos da comunicación cultural.\nEntre as propostas programadas, destaca a exposición Galicia 100, que representa a idea de Galicia a través de cen obxectos. Está en fase de musealización e inaugurarase en Santiago no mes de maio.\nhttps://baiaedicions.gal/editorial/wp-content/uploads/2015/07/manuelmaria.jpg 435 469 patricia http://baiaedicions.gal/editorial/wp-content/uploads/2017/04/logo.gif patricia2016-01-18 11:38:062016-01-18 11:38:06Manuel María e Irmandades da Fala protagonistas deste ano\n6 Agosto, 2015 /en Novas /\nPensaba poñer imaxes da presentacón de onte de A poesía oculta de Filgueira Valverde e Modelos de lingua e compromiso, pero por non sei que trasno da tecnoloxía as imaxes non dan chegado a nós.\nEn todo caso agradecer a presenza do numeroso público asistente e ao entusiasmo do debate que provocou que excederamos de novo o horario… ao mellor foi obra do mesmo trasno, que é falangueiro.\nPido desculpas de novo a público e autoría da seguinte actividade por pisarlles 7 minutos.\nhttps://baiaedicions.gal/editorial/wp-content/uploads/2015/08/Invitac_Modelos_Filgueira-Corunha.jpg 585 1198 patricia http://baiaedicions.gal/editorial/wp-content/uploads/2017/04/logo.gif patricia2015-08-06 14:51:332015-08-17 10:40:50Os trasnos e o público falangueiro


IES de Beade, 29 años ofrecendo un ensino público de calidade - Xornal Escolar - Atlántico Diario\nIES de Beade, 29 años ofrecendo un ensino público de calidade\nNo instituto vigués, que imparte os ciclos de ESO e Bacharelato, se fomentan a tolerancia, os diferentes valores democráticos, respecto, ás normas e o diálogo entre tódolos membros da comunidad educativa.\nO edificio do Instituto de Beade.\nRedacción 08/02/2018 10:26 h.\nO IES de Beade é un centro de Ensino Secundario, ESO e Bacharelato, onde se fomentan os valores democráticos, a tolerancia, o respecto ás normas e o diálogo entre tódolos membros da comunidade educativa.\nO instituto foi creado en 1988, así que cumprirá os seus 30 anos de vida no próximo mes de setembro, e sitúase na parte baixa da parroquia de Beade, preto de Castrelos. O alumnado procede, maioritariamente, das parroquias do sur do Concello de Vigo, Castrelos, Beade, Matamá, Zamáns, Valadares, Sárdoma e Bembrive, pero tamén de familias do casco urbano, de barrios como As Travesas ou O Calvario, que escollen para os seus fillos un centro público de tamaño medio, trato familiar e a poucos minutos do centro da cidade. Desde a primeira promoción de alumnado formado integramente no centro, ano tras ano os resultados na selectividade foron amplamente satisfactorios, feito que fixo que este centro acadase unha das mellores cualificacións de todos os centros de Galicia o curso pasado. Na actualidade, o centro atende a 450 alumnos e alumnas, contando para iso con máis de 40 profesores comprometidos coa creación dun centro de ensino público de calidade, lema que se recordou na celebración dos seus 25 anos de historia como ideario fundamental do centro.\nA súa configuración arquitectónica de 6.000 m2 en torno a un vestíbulo central desde o que se pode acceder visualmente a todas as aulas, sen corredores, fan deste singular edificio un exemplo de claridade na súa organización interna: as aulas, dotadas con canóns de proxección, encerados dixitais, computador e acceso a internet, están adicadas ás materias a impartir, polo que é o alumnado o que percorre as súas instalacións nun espazo aberto que consta dunha claraboia cenital que ilumina con luz natural todo o vestíbulo central. Ademais, conta con diferentes aulas-taller como son: Debuxo, Tecnoloxía, 4 laboratorios, de Física, de Química, de Bioloxía e de Xeoloxía, aula de Música e dúas aulas de informática completamente equipadas. Por último, temos unha gran Biblioteca, que leva o nome da antiga alumna máis famosa: Ledicia Costas. Mención aparte merecen o ximnasio e o pavillón deportivo, recentemente remodelado para converterse, fóra do horario escolar, nun centro deportivo de referencia para toda a parroquia de Beade. Contan, ademais, cun salón de actos con aforo para 300 persoas, e con iluminación e amplificación dixitais, accesible desde o gran vestíbulo do centro, espazo onde se realizan as exposicións dos proxectos educativos.\nPosúe un espazo adicado ao servizo de cafetería (con servizo de comidas cando hai clase pola tarde), pista deportiva exterior, xardíns e, como novidade, unha antiga vivenda do conserxe reconvertida en espazo creado para e por o alumnado, onde poden desfrutar de diferentes actividades e xogos cooperativos durante os recreos.\nEste é un centro adaptado para persoas con mobilidade reducida, conectando os seus tres andares cun ascensor; ten aseo adaptado, mobiliario específico e ramplas nos lugares precisos para facilitar a mobilidade en cadeira de rodas.\nO centro actualmente oferta os catro cursos de ESO, dous Programas de Mellora da Aprendizaxe e o Rendemento (PMAR), en 2º e 3º de ESO, e os dous cursos de Bacharelato nas modalidades de Ciencias e de Humanidades e Ciencias Sociais.\nTanto en 4º de ESO como en Bacharelato, ofrécese ao alumnado unha ampla gama de materias optativas. En canto ás materias de libre configuración, 2º da ESO ofértase Programación e en 1º de ESO Oratoria, Obradoiro de Comunicación Oral en Francés e Igualdade de Xénero. Ademais, en primeiro de ESO ofértase unha Sección Bilingüe en lingua inglesa na materia de plástica.\nO IES de Beade aposta fortemente pola atención á diversidade do alumnado. Contamos para iso co excelente traballo do noso departamento de orientación que, entre outras medidas, organiza:\n-Apoio en grupos reducidos e atención individualizada.\n- Programa de identificación e intervención de alumnado con dificultade de aprendizaxe.\n- Programa de identificación e intervención de alumnado con altas capacidades.\nActualmente, o IES de Beade conta con sete liñas de transporte gratuíto desde distintas zonas da cidade.


Santa Icía coa Banda Infantil - Canle Ribeira Sacra\nSanta Icía coa Banda Infantil\nProtagonista: Banda de Música de Chantada\nUnha terra de músicos como é Chantada non podía deixar de festexar a data da súa patroa, Santa Icía. E precisamente a institución máis antiga en activo no municipio, a Banda de Música, será a encargada de conmemorar un ano máis esta data con actividades para os/seus integrantes, pero tamén para o público.\nFaráo o sábado 24 de novembro no auditorio municipal de Chantada cun concerto da Banda Infantil da Casa da Música e outro da propia Banda de Música de Chantada. Será aberto e de balde e está previsto para as 19.00 h.\nNo repertorio variedade e intensidade con moitos clásicos e pezas modernas. Escoitaremos ao futuro da música a través de composicións ben coñecidas con arranxos do músico chantadino Luis Miguel Crespo no caso da formación infantil.\nPrograma de man Sta Icía Chantada


O Pontevedra B non pasa do empate sen goles contra o Gran Peña na Xunqueira - Pontevedra Viva\nDomingo 1 de Decembro, 2019 ás 23:17 do Domingo 1 de Decembro, 2019\nCatro partidos leva o Pontevedra B sen coñecer a vitoria.\nO conxunto granate recibiu esta fin de semana no campo da Xunqueira ao penúltimo clasificado en Preferente, a Gran Peña, coa esperanza de conseguir uns valiosos tres puntos que o devolvesen á parte media da táboa.\nO partido estivo marcado pola igualdade en todo momento e ambos os equipos puideron gañar pero ningún foi capaz de inclinar a balanza ao seu favor durante os 90 minutos.\nCon este resultado, o Pontevedra B colócase no posto número 13 igualando o seu número de partidos gañados, empatados e perdidos (5).\nConsulta a acta do Pontevedra B-Gran Peña na seguinte ligazón.\nVilalonga e Cambados víronse as caras esta fin de semana no campo de San Pedro. O duelo, cargado de goles e de polémica, acabou en vitoria para os locais.\nO partido comezou de fronte para os anfitrións que se adiantaron aos dez minutos de xogo cun gol de Marcos Blanco, favorecendo ao Vilalonga ata chegar ao descanso.\nA segunda parte foi totalmente distinta. Nada máis comezar, David Calo poñía o 2-0 e, tres minutos despois, o seu compañeiro Bisti volvía mover o marcador para poñer aos locais co partido practicamente sentenciado.\nAínda quedaba moito partido e o Cambados non se rendeu. No minuto 70, Batallón poñía o 3-1 que daba paso a continuos ataques á portería local. Quedaban dez minutos e chegaba un novo gol. Augusto metía ao Cambados de cheo nun encontro que parecía sentenciado.\nCos nervios a flor de pé e o 3-2 no luminoso, chegou a polémica e os visitantes quedaron cun xogador menos tras as expulsión de Agusto.\nNon quedaba tempo para máis e o árbitro volvía ser protagonista para expulsar ao adestrador do Cambados.\nCon esta vitoria, o Vilalonga segue en segunda posición a un punto do líder, o Atios. Pola súa banda, o Cambados segue no posto 11 empatado a 21 puntos co Sanxenxo.\nConsulta a acta do Vilalonga-Juventud Cambados na seguinte ligazón.\nO Beluso viaxou esta fin de semana ao Lourambal para enfrontarse ao Porriño, sétimo clasificado.\nMigui foi o enargado de abrir a lata a favor dos locais no minuto 6 cun disparo que batía a portería do Beluso. Cando se chegaba ao ecuador da primeira metade, o xogador do Porriño, Enrique Veras, poñía o 2-0 no marcador cun gol que daba a tranquilidade ao seu equipo.\nParecía que se chegaría así ao descanso pero, cando o colexiado estaba a piques de pitar, Manu Reiriz metía ao Beluso no partido.\nTras o intermedio, o partido estivo igualado e non houbo goles ata o minuto 89 cando Carlos Campo marcaba o terceiro gol para o Porriño e con el sentenciar o encontro.\nConsulta a acta do Porriño-Beluso na seguinte ligazón.\nO Portonovo volve perder, esta vez pola mínima en Baltar ante o Mondariz.\nDiego Estévez foi o autor do único gol do encontro. Aos 15 minutos mandou o balón á rede defendida por Pablo González para dar a vitoria ao Mondariz.\nConsulta a acta do Portonovo-Mondariz na seguinte ligazón.\nEmpate sen goles no derbi celebrado na Illa entre o Céltiga e o Sanxenxo que se saldou con dous xogadores visitantes expulsados.\nNo minuto 13 chegaba a primeira expulsión do partido. O colexiado expulsaba con vermella directa a César Fontán e deixaba ao Sanxenxo cun xogador menos para o que restaba de partido. A pesar diso, o Céltiga non foi capaz de aproveitar a vantaxe numérica.\nCo partido case concluído, o conxunto visitante quedaba con 9 despois de que o árbitro expulsase, de novo con vermella directa, a Dani Otero.\nCon este resultado, o Céltiga escala á quinta posición e o Sanxenxo mantense na décima empatado a puntos co Cambados.\nConsulta a acta do Céltiga- Xuventude Sanxenxo na seguinte ligazón.\nO Ribadumia recibiu esta fin de semana ao Valladares nun partido que acabou con vitoria pola mínima para os locais.\nDespois dunha primeira parte sen goles, o único gol do encontro marcouno Hugo Soto no minuto 61 para o Ribadumia, que suma a súa terceira vitoria consecutiva e colócase no o terceiro posto da clasificación.\nConsulta a acta do Ribadumia-Valladares na seguinte ligazón.


As tres redes da AGADIC ofrecen un total de 646 funcións de teatro, danza, maxia e música até finais de ano - AGADIC\nAs tres redes de distribución de teatro, danza, maxia e música que promove a Axencia Galega das Industrias Culturais (AGADIC) retoman a súa actividade neste mes de setembro para programar até finais de ano un total de 646 funcións, das que 332 corresponden á Rede Galega de Teatros e Auditorios, 207 á Rede Galega de Música ao Vivo, e 107 á Rede Galega de Salas.\nUnha das novidades neste último cuadrimestre de 2008 é a incorporación á Rede Galega de Salas de dous novos espazos composteláns: a Sala Santart e o Teatro Escena (edificio ARTeria Noroeste). Os seus escenarios súmanse aos da Sala Nasa, tamén en Santiago; Teatro del Andamio, na Coruña; e Teatro Ensalle e Teatro Arte Livre, en Vigo para configurar este circuíto de salas privadas que no seu segundo ano de funcionamento incrementará en máis dun 66 por cento o número total de funcións (un total de 206 fronte ás 124 ofrecidas durante 2007).\nNo caso da Rede Galega de Música ao Vivo, promovida pola AGADIC en colaboración coa asociación Clubtura, a maxia súmase por vez primeira á carteleira de concertos, de xeito que as 46 salas que a conforman acollerán neste período un total de 145 actuacións protagonizadas por 64 grupos e solistas de diferentes estilos musicais e 62 funcións a cargo de 17 magos.\nPola súa banda, o programa da Rede Galega de Teatros e Auditorios para estes catro meses estará configurado polas últimas propostas de 71 formacións artísticas de teatro de actor, monicreques, danza, maxia e música de cámara, a meirande parte delas galegas. As actuacións desenvolveranse en diferentes escenarios dos 41 concellos e entidades que participan no circuíto.\nParaíso e Ao vivo música\nCoincidindo con este novo período de programación, a Axencia Galega das Industrias Culturais acaba de editar os novos números das revistas Paraíso e Ao vivo música, publicacións semestrais destinadas á difusión da actividades destas tres redes. No caso de Paraíso, que se fai eco da programación da RGTA e da RGS, dedica a súa portada ao autor, director e narrador Cándido Pazó. Esta cuarta entrega ofrece, ademais, reportaxes sobre as compañías Teatro do Noroeste, Teatro do Morcego, Berrobambán e Druidadanza, e sobre o Teatro Área Panorámica de Tui, xunto con comentarios especializados, o calendario de programación dos dous circuítos e as fichas de todos os espectáculos.\nCanto a Ao vivo música, revista de promoción da música galega que se distribúe de xeito gratuíto nos locais da Rede Galega de Música ao Vivo, entrevista nesta ocasión ao grupo Niño y Pistola, ofrece unha panorámica do hip hop galego e avanza a que será a achega galega ao próximo Womex. Uxía, Ataque Escampe, Bocixa (vocalista de Zënzar), Projecto Mourente e Capitán Furilo son outros dos protagonistas do segundo número da revista, que inclúe así mesmo un caderniño central co calendario de actuacións previsto de setembro a decembro na RGMV.\nInscrición de espectáculos e grupos\nNestes momentos comezan, ademais, os preparativos para configurar a que será a programación dos tres circuítos para o vindeiro ano. Até o 30 de setembro permanecrá aberto o prazo de inscrición de espectáculos para o 1º semestre de 2009 da Rede Galega de Teatros e Auditorios, así como de grupos e solistas para a programación 2009 da Rede Galega de Música ao Vivo, que se realiza a través da web de www.galescena.info. Unha vez rematado este proceso, os teatros, auditorios e salas que conforman os tres circuítos serán os encargadas de seleccionar as formacións artísticas para as súas propostas de programación.


vestirse so – Editorial\n6 Xuño, 2013 /en Novas /\nLugo acollerá dende o sábado 8 de xuño o primeiro Outlet do Libro Galego. Onte presentábase o evento no Museo da cidade. O delegado de Cultura e Turismo da Deputación de Lugo, Mario Outeiro, participou na presentación xunto a Xosé Aldea, directivo da Asociación Galega de Editores (promotora da actividade) e director de Ouvirmos.\nO Outlet será instalado na sala de exposicións da citada institución e permanecerá aberto entre o 8 e o 16 de xuño. Outeiro afirmou na súa intervención que apostaron por apoiar ao libro galego como parte fundamental das industrias culturais de Galicia. O directivo da AGE agradeceu ao representante institucional o apoio manifestado e a disponibilidade dun espazo emblemático para esa actividade. Unha característica fundamental da filosofía que inspira os outlets é a súa celebración en espazos emblemáticos das diversas cidades.\nLibros que merecen outra oportunidade\nDo 8 e 16 de xuño, en horario de 11.00 a 14.00 horas e de 17.00 a 21.00 horas, agás os domingos, que se pechará polas tardes. Xosé Aldea manifestou que este outlet da cidade luguesa é o cuarto e último desta primeira xeira do ano 2013. A organización dos Outlets aposta por esa segunda oportunidade que os libros se merecen dada a súa calidade e a aposta realizada polo editor no seu día. O prezo estabelecido para os libros fondo de catálogo das editoras son de 3 euros por exemplar, 5 euros mercando 2 exemplares e 10 euros por 5 exemplares. Con este Outlet de Lugo colabora a Librería Trama.\nhttps://baiaedicions.gal/editorial/wp-content/uploads/2013/06/outletlibrolugo.jpg 420 300 patricia http://baiaedicions.gal/editorial/wp-content/uploads/2017/04/logo.gif patricia2013-06-06 13:31:242013-06-06 13:31:24O sábado comeza o I Outlet do Libro de Lugo


O rexurdimento de Ponteceso, para facer Galicia dende Galicia - Ponteceso - Que pasa na costa\nO rexurdimento de Ponteceso, para facer Galicia dende Galicia\nPonteceso Cultura Permanente e embaixada.gal lanzan un concurso de debuxo coa ponte como protagonista.\nCultura concurso emigracion diaspora\nO colectivo Ponteceso Cultura Permanente pretende facer rexurdir e reforzar o nome de Ponteceso como maquinaria e referente cultural. O fin é o lecer activo, a consolidación, e poñer freo á marcha das persoas que, amando a súa terra, teñen que saír a outras xeografías: facer Galicia desde Galicia.\nOs recursos de Ponteceso, o seu patrimonio ambiental, o seu persoal, etc., son únicos e válidos para que teñan existencia e perdurabilidade no tempo sen ter que perder habitantes, aldeas e sinos de identidade. Ponteceso ten un referente cultural e é necesario poñer no seu lugar á figura de quen emociona desde Ourense, Lugo, Pontevedra ou A Coruña: o himno de Galicia ten a raíz no noso pobo de maneira incontestable, de aquí é Eduardo Pondal, o bardo, que de por si e na súa relevancia daría a calquera pobo ou cidade unha importancia que sería motor suficiente para consolidar o lugar que o viu nacer.\nE non debemos esquecer a figura do seu irmán, Cesáreo. Por el Ponteceso existe, pois foi un tolo imaxinario de construír unha gran vila: Ponteceso. Temos que conseguir que as persoas de Galicia e de fóra de Galicia sitúen a nosa xeografía e o lugar de nacemento do bardo máis universal: Eduardo Pondal.\nPor iso naceu PCP e por iso PCP vai estar á beira de quen apoie a Cultura e o noso proxecto, de quen acepte a nosa colaboración e asuma o lema integrador para nomear un pobo: Ponteceso Cultura Permanente.\nComo adianto ao próximo ano, dous acontecementos importantes: PCP está en xestións, xa bastante avanzadas, coa Fundación de Interese Galego Orde do Camiño de Santiago, unha colaboración que permitirá afianzar Ponteceso no fenómeno Xacobeo e o que representa. O outro ten que ver con que Ponteceso teña voz en toda a xeografía.\nConcurso de debuxo: "Ponteceso no Camiño"\nPrecisamente onte o colectivo, xunto con embaixada.gal, presentaban as bases do concurso de debuxo "Ponteceso co Camiño". Cada autor poderá concursar con dúas obras de debuxo, orixinais e inéditas, sobre a ponte de Ponteceso (vila berce de Eduardo Pondal, poeta autor da letra do himno de Galicia), o Camiño de Santiago e, por extensión, todo o relativo ao apóstolo Santiago e ao seu culto.\nO prazo de presentación de solicitudes comeza o 1 de febreiro de 2021 e finaliza o 15 de marzo de 2021, ás 00.00 h.\nAs persoas participantes formalizarán a inscripción enviando un correo electrónico a [email protected], indicando o seu nome, dirección postal e correo electrónico. Na solicitude deberán indicar tamén lema das obras (título, técnica e medidas).\nO debuxo premiado pasará a formar parte, ademais, de próximos proxectos culturais de Ponteceso Cultura Permanente e de embaixada.gal, que se encargarán da súa difusión.\nA comisión estará formada por Ginés Liébana Velasco, pintor; Anxo da Cruz Branco, cineasta; Borja Buces Renard, pintor; Xaquín Bieito Marín Formoso, debuxante e ilustrador; Xesús Palmou Lorenzo ou persoa que o substitúa, da Academia Xacobea; Xosé Manuel Merelles Remy, de Axencia Turismo de Galicia; e Concha Blanco ou persoa que a substitúa, da Fundación Eduardo Pondal.\nA Xustiza demostra o incumprimento de EDP, e a connivencia da xunta, á hora de medir o ruído dos eólicos de Corme\n“Carballido e a mentira do Plan de Emprego Social”


Inicio > Produtos > Cremallera Pechada Sbs\n(Total de 24 Produtos para Cremallera Pechada Sbs)\nDONGGUAN BAISHIDA ZIPPER TECHNOLOGY CO., LTD é unha das Cremallera Pechada Sbs marcas líderes en China. É a fábrica e provedor especializado na fabricación de Cremallera Pechada Sbs. Ofrece Cremallera Pechada Sbs de alta calidade a un prezo por xunto barato.\nCremallera Pechada Sbs por xunto de China, Direct Buy dos principais fabricantes de China a prezos baratos de fábrica. Busque produtos por xunto Cremallera Pechada Sbs en DONGGUAN BAISHIDA ZIPPER TECHNOLOGY CO., LTD e obtén Cremallera Pechada Sbs de alta calidade directamente de Cremallera Pechada Sbs chineses fiables e provedores. Envía os teus requisitos de compra e obtén resposta inmediata.


O PAZO DE LIÑARES ESTREA A NOVA SALA HILGEN ONDE SE PODE VISITAR O LEGADO COMPLETO DO XEÓLOGO HOLANDÉS | Lalín, un interior único\nO material do xeólogo holandés chegou a Lalín no ano 2008 por expreso desexo do científico falecido en 2004 e por decisión final da súa dona. Hilgen foi un investigador namorado da Galicia occidental e, sobre todo, da Serra do Candán, motivo que lle levou a manter un forte vínculo con Lalín e a forxar grandes amizades nesta vila. Foi un dos maiores expertos do mundo no estudo do ciclo oroxénico herciniano, que abarca toda Galicia. A colección de material de Jan Dirk Hilgen ten un enorme valor, polo que é coa estrea da sala se asegura a súa protección, conservación e posta en valor. A exposición, de enorme valor, está formada por análises químicos, apuntes, diarios, diversas tipoloxías de rocas, cadernos, correspondencia epistolar, diapositivas, negativos, material bibliográfico, fotografías, teses, mapas, microscopios e un longo etc.